text: Marine-hjemmeværnet blev i dag fejret
  13 februar 2012 kl. 14.51
  
  Marine-hjemmeværnet fejrer i år 60 års jubilæum. Det blev i dag festligholdt i Frøslevlejren.
  I dag blev en særudstilling på Hjemmeværnsmuseet i Frøslevlejren nemlig indviet. 
  Udstillingen fortæller om Marine-hjemmeværnets udvikling.
  Værnet er fra 1952, hvor det byggede på lokale pionerer i en stribe danske havnebyer.
  I dag er der 5.000 medlemmer og en flåde på 30 moderne skibe og 42 hurtig-gående gummibåde.
  